  Майя Бывальцева Удмуртиын «Кышкыттэм ӟечлыко сюресъёс» йӧскалык ӵектосъя чаклам ужъёс 57 процентлы быдэстэмын. Со сярысь улосвыллэн тӧроез Александр Бречалов ивортӥз. Та арня кутсконын элькунысь кык ёросъёсын кутон ӧриос ортчизы. Ува каргуртын Рабочий пролкаын (514 метр) но Пушкин нимо ульчаын (256 метр) быдэстэм ужъёсты эскеризы. Кыказ ик люкетъёсын кык сӥен асфальт вӧлдӥзы, сюрес дуръёсты юнматӥзы. Со сяна, ёросысь сюресъёсты возьыны чаклам коньдонэз умоятон ужъёс ортчытӥзы. Пушкин нимо ульчаын ми куакъёсты ӵышкимы, куасьмем но кулэтэм будосъёсты утялтӥмы, тыл ватсамы – табере солэн чылкак мукет тусыз. Со сяна, азьвыл татын сюрес урод вал – гопъёс но канаваос, машинаос кык пала ик кызьы мылзы потэ ветлылӥзы. Табере кышкыттэмлыкез радъян вылысь татын одӥг пала гинэ ветлыны луоз шуыса пумкылъян кутэмын Сергей Лобанов, «Увинское» муниципал кылдытэтлэн тӧроезлэсь ужзэ быдэсъясьДэри ёросын (Ижкар – Аэропорт) – Чемошур – Первомайской – Вожой сюрес вылын тупатъян ужъёслэсь ӟечлыксэ эскеризы. Сюресчиос 1,5 иськемлэсь трос люкетын кык сӥен асфальтобетон вӧлдӥзы, сюреслэсь урдэсъёссэ юнматӥзы, кожон интыос лэсьтӥзы. Ужкагазъёсты кинюртэм бере, сюрес вить аръем гарантия улэ шеде. 2021-тӥ арын Удмуртиын йӧскалык ӵектосъя 139 иськем сюресъёсты тупатъялозы.  Тодэ вайытом, азьвылгес Шаркан ёросын «Кышкыттэм ӟечлыко сюресъёс» йӧскалык ӵектосъя сюресъёсты тупатъянэз туэ понна йылпумъязы, нош Дэри ёросын Пошивал школа доры сюресэз выльдӥзы.   Тегъёс: Авто Ува Удмуртия сюресъёс Дэри АлександрБречалов  